stanford-oval/wikipedia huggingface dataset:
Akropolis-ralli 1994

|  Akropolis-ralli 1994 |
| --- | --- |
 5. osakilpailu 10 osakilpailusta kaudella 1994. 
Ajankohta:  29.–31. toukokuuta 1994
Pituus:  33 erikoiskoetta, 503,53 km


Palkintokoroke
Voittaja:   Carlos Sainz    Luis Moya  (555 Subaru World Rally Team)
Toinen:   Armin Schwarz    Klaus Wicha  (Mitsubishi Ralliart)
Kolmas:   Juha Kankkunen    Nicky Grist  (Toyota Castrol Team)
Akropolis-ralli 1994 (viralliselta nimeltään 41. Acropolis Rally) oli rallin maailmanmestaruussarjan kilpailu kaudella 1994. Kilpailu järjestettiin 29.–31. toukokuuta 1994. Kilpailu oli kauden viides ja erikoiskokeiden yhteispituus oli 503,53 kilometriä.
Kilpailuun lähti 88 autokuntaa, joista 36 pääsi maaliin. Maaliin päässeistä vain 11 selvisi ilman aikasakkoja.
Colin McRae hylättiin kilpailusta tuulilasiin liittyvän kiistan vuoksi. McRaen auton nokkapelti nousi pystyyn rikkoen tuulilasin koska nokkapellin kiinnitystä ei oltu laitettu kunnolla kiinni FIA:n tehtyä tarkastuksen autoihin. McRae sai järjestäjiltä luvan vaihtaa tuulilasi seuraavan erikoiskokeen lähdössä, mutta auto oli sijoitettu siten, etteivät muut kilpailijat päässeet reitille 29 minuuttia kestäneen vaihdon aikana. McRae pääsi ensimmäisenä autona reitille, mutta hänelle päätettiin antaa 14 ja puoli minuuttia aikasakkoa. Tallit ja järjestäjät kiistelivät rangaistuksesta ja päätyivät siihen, että McRae ei saa rangaistusta, mutta hänen hylätään epäurheilijamaisesta käytöksestä, koska oli estänyt muita autoja. Mekaanikkojen mukaan oli kuitenkin lopulta kuljettajan vastuulla tarkistaa nokkapellin kiinnitys ja auton turvallinen ajaminen.
Tulokset

| Sija | Kuljettaja | Kartanlukija | Auto | Aika | Ero |  |
| --- | --- | --- | --- | --- | --- | --- |
| 1 |  Carlos Sainz |  Luis Moya | Subaru Impreza 555 | 6:36.38 | 0.0 |  |
| 2. |  Armin Schwarz |  Klaus Wicha | Mitsubishi Lancer Evo II | 6:40.39 | +4.01 |  |
| 3. |  Juha Kankkunen |  Nicky Grist | Toyota Celica Turbo 4WD (ST185) | 6:42.31 | +5.53 |  |
| 4. |  Alessandro Fiorio |  Vittorio Brambilla | Lancia Delta HF Integrale | 6:50.58 | +14.20 |  |
| 5. |  Ari Vatanen |  Fabrizia Pons | Ford Escort RS Cosworth | 6:52.03 | +15.25 |  |
| 6. |  Malcolm Wilson |  Bryan Thomas | Ford Escort RS Cosworth | 6:59.25 | +22.47 |  |
| 7. |  Yoshio Fujimoto |  Arne Hertz | Toyota Celica Turbo 4WD (ST185) | 7:09.30 | +32.52 |  |
| 8. |  Armodios Vovos |  Kóstas Fertakis | Lancia Delta HF Integrale | 7:19.15 | +42.37 |  |
| 9. |  Emil Triner |  Jiří Klíma | Škoda Favorit 136L | 7:37.02 | +1:00.24 |  |
| 10. |  Pavel Sibera |  Petr Gross | Škoda Favorit 136L | 7:37.46 | +1:01.08 |  |
Lähde:
Aiheesta muualla

Rally-Maps.com, erikoiskokeet kartalla (englanniksi)
Osakilpailut MM-rallikaudella 1994
Monaco
Portugali
Kenia
Ranska
Kreikka
Argentiina
Uusi-Seelanti
Suomi
Italia
Iso-Britannia
Rallin maailmanmestaruussarjan Akropolis-rallit
| --- | --- |
1970-luku:   1973  1975  1976  1977  1978  1979 
1980-luku:   1980  1981  1982  1983  1984  1985  1986  1987  1988  1989 
1990-luku:   1990  1991  1992  1993  1994  1996  1997  1998  1999 
2000-luku:   2000  2001  2002  2003  2004  2005  2006  2007  2008  2009 
2010-luku:   2011  2012  2013 
2020-luku:   2021  2022  2023  2024
Espanjalainen ratsastuskoulu

Espanjalaisen ratsastuskoulun tiloja.
Espanjalainen ratsastuskoulu (saks. Spanische Hofreitschule) on Wienissä sijaitseva vuonna 1572 perustettu ratsastuskoulu. Se on saanut nimensä ratsastuskoulun hevosista, jotka olivat alun perin kotoisin Espanjasta. Espanjalainen ratsastuskoulu on maailman vanhin edelleen toimiva klassista kouluratsastusta harjoittava ratsastuskoulu. Se kouluttaa tarkkaan valikoituja oppilaitaan kymmenen vuotta, ennen kuin nämä voivat edetä varsinaisiksi ratsastuskoulun kuuluisissa näytöksissä esiintyviksi ratsastajiksi. Koulun oppilaiksi hyväksyttiin pitkään ainoastaan miehiä, mutta vuonna 2008 ratsastajaoppilaiksi otettiin ensi kertaa myös kaksi naista.
Itävallan keisari Maksimilian II toi vuonna 1562 espanjalaista syntyperää olevia hevosia Wieniin. Tavoitteena oli perustaa kuninkaallinen ratsastuskoulu kaupungin keskustaan. Ennen vuotta 1919 ratsastuskoulu ei pitänyt avoimia yleisönäytöksiä. Nykyisin Espanjalaisen ratsastuskoulun tavoitteena ja tarkoituksena on pitää yllä klassisen kouluratsastuksen taitoa, esiintyä yleisölle ja sekä ylläpitää ja jalostaa lipizzanhevosia. Itävaltalaisille ratsastuskoulu on tunnettu ylpeydenaihe.
Näytökset ja esitykset

Wienin Espanjalaisen ratsastuskoulun esitykset ovat erittäin suosittuja ja tunnettuja ympäri maailman. Liput näytöksiin joutuu yleensä varaamaan jo puoli vuotta etukäteen, joskin näkyvyydeltään huonoille paikoille saattaa viime tingassakin saada lippuja. Itse näytösten lisäksi voi päästä seuraamaan aamuharjoituksia, joissa hevosia koulutetaan näytöksiin.
Aiheesta muualla

Kuvia tai muita tiedostoja aiheesta Espanjalainen ratsastuskoulu Wikimedia Commonsissa
Espanjalaisen ratsastuskoulun sivusto. (englanniksi) (saksaksi)
Wienin espanjalainen ratsastuskoulu. (Arkistoitu – Internet Archive) Sukuposti.net.
Yrjö Kokko : Espanjalainen Ratsastuskoulu Vienissä, Suomen Kuvalehti, 10.03.1928, nro 11, s. 18, Kansalliskirjaston digitaaliset aineistot
Wienin "Espanjalainen ratsastuskoulu", Kuva, 20.10.1937, nro 2, s. 14, Kansalliskirjaston digitaaliset aineistot
Maestoso Basowizza ja Andreas Hausberger
Alpha 66

Alpha 66 on amerikankuubalainen antikommunistinen terroristijärjestö.
Sen tavoitteena on syöstä Kuuban kommunistinen hallinto pois vallasta. Se perustettiin alun perin Puerto Ricossa. Järjestön nykyinen majapaikka on Miami.
Järjestön perustivat Andrés Nazario Sargén, Aurelio Nazario, Eloy Gutiérrez Menoyo ja Antonio Veciana, jotka olivat osallistuneet Sikojenlahden maihinnousuun.
Alpha tulee kreikkalaisten aakkosten ensimmäisestä kirjaimesta ja järjestölle se merkitsee alkua Fidel Castron vastaiselle taistelulle. Numero 66 viittaa järjestön alkuperäiseen jäsenmäärään.
Alpha 66 on toteuttanut useita terrori-iskuja, joiden pääkohteina on ollut Kuuban kommunistinen hallinto.
Vuonna 1962 järjestö iski kuubalaiseen hotelliin, jossa kokoontui neuvostoliittolaisia teknikoita. Iskussa sai surmansa useita neuvostoliittolaisia ja kuubalaisia.
Se on myös iskenyt esimerkiksi kuubalaisia partioaluksia ja neuvostoaluksia vastaan sekä uhkaillut Kuubaan matkustavia turisteja. Sittemmin järjestö on keskittynyt pääasiassa sabotaasi-iskujen tekemiseen, kuten tehtaiden ja sokeriruokoviljelmien tuhopolttoihin.
Useita järjestön jäseniä on kuollut anticastrolaisissa operaatioissa ja monia on myös vangittu. Järjestö on nykyisinkin aktiivinen, vaikka sen toiminta onkin hiipunut.
On väitetty, että se olisi suunnitellut Venezuelan entisen presidentin Hugo Chávezin murhaa. Se on vanhin anticastrolainen järjestö. Se on ylläpitänyt radiokanavaa (La Voz de Alpha 66), joka on usein suljettu yhdysvaltalaisten viranomaisten toimesta. Järjestö on ollut aktiivinen myös sosiaalisessa mediassa ja on sanonut nykyisin keskittyvänsä poliittisen puolueen perustamiseen. Se vastustaa Yhdysvaltojen ja Raúl Castron johtaman Kuuban lähentymispyrkimyksiä.
Aiheesta muualla

Alpha 66 Facebook-sivu
Dylan (albumi)

| Dylan Bob Dylan |
| --- | --- | --- |

Kokoelmalevyn tiedot
 Äänitetty : 1962–2006
 Julkaistu: 2007
 Tuottaja(t): Columbia/Legacy, Sony BMG Music Entertainment (Australia)
 Tyylilaji: folk, rock, folk rock, country, blues
 Kesto: Yhden levyn versio 78:26 Kolmen levyn versio 218.19
Bob Dylanin muut julkaisut
| Modern Times 2006 | Dylan 2007 | The Bootleg Series Vol. 8: Tell Tale Signs 2008 |
Dylan on Bob Dylanin uusin ja kattavin kokoelma-albumi, joka julkaistiin vuonna 2007. Siitä on kolme versiota: yhden levyn tiivistetty kokoelma, kolmen levyn kokoelma ja kolmen levyn boksi-kokoelma, joka sisältää lisäksi tietokirjasen ja kymmenen postikorttia.
Kappalelista > Yhden levyn julkaisu

"Blowin' in the Wind" – 2:47
"The Times They Are a-Changin'" – 3:13
"Subterranean Homesick Blues" – 2:20
"Mr. Tambourine Man" – 5:26
"Like a Rolling Stone" – 6:09
"Maggie's Farm" – 3:56
"Positively 4th Street" – 3:54
"Just Like a Woman" – 4:51
"Rainy Day Women # 12 & 35" – 4:36
"All Along the Watchtower" – 2:33
"Lay, Lady, Lay" – 3:19
"Knockin' on Heaven's Door' – 2:33
"Tangled Up in Blue" – 5:42
"Hurricane" – 8:34
"Make You Feel My Love" – 3:33
"Things Have Changed" – 5:09
"Someday Baby" – 4:56
"Forever Young" – 4:55
Kappalelista > Kolmen levyn julkaisu > Levy yksi

"Song to Woody" – 2:42
"Blowin' in the Wind" – 2:48
"Masters of War" – 4:33
"Don't Think Twice, It's All Right" – 3:39
"A Hard Rain's A-Gonna Fall" – 6:51
"The Times They Are a-Changin'" – 3:14
"All I Really Want to Do" – 4:05
"My Back Pages" – 4:23
"It Ain't Me, Babe" – 3:34
"Subterranean Homesick Blues" – 2:19
"Mr. Tambourine Man" – 5:26
"Maggie's Farm" – 3:56
"Like a Rolling Stone" – 6:09
"It's All Over Now, Baby Blue" – 4:14
"Positively 4th Street" – 3:54
"Rainy Day Women # 12 & 35" – 4:35
"Just Like a Woman" – 4:52
"Most Likely You'll Go Your Way" – 3:29
"All Along the Watchtower" – 2:31
Kappalelista > Kolmen levyn julkaisu > Levy kaksi

"You Ain't Goin' Nowhere" – 2:44
"Lay, Lady, Lay" – 3:19
"If Not for You" – 2:41
"I Shall Be Released" – 3:03
"Knockin' on Heaven's Door" – 2:31
"On a Night Like This" – 2:58
"Forever Young" – 4:56
"Tangled Up in Blue" – 5:41
"Simple Twist of Fate" – 4:17
"Hurricane" – 8:34
"Changing of the Guards" – 6:34
"Gotta Serve Somebody" – 5:24
"Precious Angel" – 6:33
"The Groom's Still Waiting at the Altar" – 4:05
"Jokerman" – 6:17
"Dark Eyes" – 5:07
Kappalelista > Kolmen levyn julkaisu > Levy kolme

"Blind Willie McTell" – 5:54
"Brownsville Girl" – 11:05
"Silvio" (Dylan, Robert Hunter) – 3:07
"Ring Them Bells" – 3:01
"Dignity" – 5:37
"Everything Is Broken" – 3:15
"Under the Red Sky" – 4:10
"You're Gonna Quit Me" – 2:48
"Blood in My Eyes" – 5:04
"Not Dark Yet" – 6:30
"Things Have Changed" – 5:09
"Make You Feel My Love" – 3:34
"High Water (For Charley Patton)" – 4:04
"Po' Boy" – 3:07
"Someday Baby" – 4:56
"When the Deal Goes Down" – 5:01
Eurooppa-päivä

| Eurooppa-päivä |
| --- | --- |
 Euroopan unionin lippu
Tyyppi:  Juhlapäivä
Vietetään:  9. toukokuuta
Järjestämistiheys:  vuosittain
Liittyy:  Euroopan unioniin
Eurooppa-päivää vietetään Euroopassa 9. toukokuuta Schuman-julistuksen kunniaksi. Robert Schuman esitti 9. toukokuuta 1950 ehdotuksensa yhtenäisen Euroopan luomisesta välttämättömänä rauhanomaisten suhteiden ylläpitämiseksi, sisältäen aloitteen hiili- ja teräsyhteisön perustamisesta.
Tätä ehdotusta, joka tunnetaan nimellä Schumanin julistus pidetään Euroopan unionin perustamisen ensimmäisenä askeleena.
Nykyään toukokuun 9. päivästä on tehty Euroopan unionin symboli (Eurooppa-päivä), joka yhdessä yhteisen valuutan (euro), lipun ja kansallishymnin kanssa identifioi Euroopan unionin poliittisena toimijana. Eurooppa-päivä on tarkoitettu unionin kansoja ja kansalaisia yhdistävien juhlallisuuksien päiväksi.
Eurooppa-päivän tapahtumia Suomessa järjestää kansalaisjärjestö Eurooppalainen Suomi yhteistyössä Euroopan komission Suomen-edustuston, Euroopan parlamentin Suomen-toimiston, Suomen ulkoministeriön ja Eurooppanuorten kanssa. Vuonna 2019 Eurooppa-päivän kansanjuhla järjestettiin Helsingissä, Kampin Narinkkatorilla, johon osallistui yli neljätuhatta ihmistä. Ohjelmaan kuului kulttuuriesityksiä, paneelikeskusteluja ja paljon tekemistä koko perheelle. Euroopan unionin eri instituutiot ovat myös perinteisesti juhlistaneet päivää avoimilla ovilla.
Vuonna 2023 Ukrainan presidentti Volodymyr Zelenskyi allekirjoitti määräyksen, jonka nojalla 9. toukokuuta maassa juhlitaan Eurooppa-päivää eikä voitonpäivää, joka siirrettiin 8. toukokuulle. Taustalla oli halu ottaa etäisyyttä maan neuvostoaikaisesta historiasta.
Aiheesta muualla

Kuvia tai muita tiedostoja aiheesta Eurooppa-päivä Wikimedia Commonsissa
Eurooppa (kansallislaulu)

| Evropa |
| --- | --- |
Valtio:   Kosovo
Säveltäjä:  Mendi Mengjiqi
Suomenkielinen nimi:  Eurooppa
   Kansallislaulu soitettuna 
Eurooppa (alb. Evropa, serb. Evropa, Европа) on Kosovon kansallislaulu. Kosovon julistautuessa itsenäiseksi Serbiasta 17. helmikuuta 2008 olivat uuden tasavallan lippu ja vaakuna jo valmiina. Kansallislauluna käytettiin aluksi Ludwig van Beethovenin 9. sinfoniasta peräisin olevaa "Oodia ilolle".
12. maaliskuuta 2008 julistettiin avoin sävellyskilpailu uudesta kansallislaulusta. Laulun valitsemista varten maan hallitus nimesi komission, jonka jäseninä toimivat maan kaikkien puolueiden puheenjohtajat. 5. kesäkuuta 2008 komissio ilmoitti valinneensa maan uudeksi kansallislauluksi kosovolaisen säveltäjän Mendi Mengjiqin sävellyksen "Eurooppa". 11. kesäkuuta 2008 Kosovon parlamentti hyväksyi sävellyksen virallisesti maan kansallislauluksi 72 äänellä viittätoista vastaan, viiden pidättäytyessä äänestyksestä. Virallisesti sävelmästä tuli maan kansallislaulu 15. kesäkuuta 2008, jolloin maan uusi perustuslaki astui voimaan.
Jo sävellyskilpailun julistuksessa todettiin, että Kosovon tuleva kansallislaulu tulee olemaan tekstitön. Ratkaisun takana on pyrkimys olla kärjistämättä suhteita maan eri väestöryhmien välillä.
Aiheesta muualla

MIDI-versio laulusta KosovoThanksYou.com-sivustolla
Dominica kesäolympialaisissa 2000

Dominica osallistui Sydneyn olympialaisiin vuonna 2000 joukkueella, johon kuului kaksi yleisurheilijaa ja kaksi uimaria. Tämä oli Dominican vasta toinen esiintyminen olympialaisissa.
Joukkue > Uinti

Kenneth Maronie - Miesten 50 metrin vapaauinti
Francilla Agar - Naisten 50 metrin vapaauinti
Joukkue > Yleisurheilu

Sherwin James - Miesten 200 metrin juoksu
Marcia Daniel - Naisten 400 metrin juoksu
Erwin Ortner

Erwin Ortner
Erwin Ortner (s. 15. joulukuuta 1947 Wien) on itävaltalainen kuoronjohtaja. Hän lauloi lapsena Wienin poikakuorossa (saks. Wiener Sängerknaben) Ferdinand Grossmannin johdolla. Hän opiskeli Wienin Musiikin ja esittävien taiteiden yliopistossa musiikkipedagogiikkaa, hengellistä musiikkia ja orkesterinjohtoa Hans Swarowskyn sekä kuoronjohtoa Hans Gillesbergerin johdolla.
Ortnerista tuli vuonna 1980 Musiikin ja esittävien taiteiden yliopiston professori ja vuonna 1996 rehtori. Hän perusti Arnold Schönberg -kuoron ja toimi vuosina 1983–1995 Wienin radion kuoron taiteellisena johtajana.
Aeroplane

| ”Aeroplane” Red Hot Chili Peppers |
| --- | --- | --- |

Singlen tiedot
 Albumilta: One Hot Minute
 Äänitetty : kesäkuu 1994 -  helmikuu 1995
 Julkaistu: 13. helmikuuta 1996
 Tuottaja(t): Rick Rubin
 Tyylilaji: vaihtoehtorock funk rock
 Kesto: 04.45
 Levy-yhtiö: Warner Bros.
Red Hot Chili Peppersin muut singlet
| ”My Friends” 1995 | ”Aeroplane” 1996 | ”Coffee Shop” 1996 |
Aeroplane on Red Hot Chili Peppersin kappale, joka on albumilla One Hot Minute. Kappale julkaistiin singlenä helmikuussa 1996. Se on albumin kolmas single, ja siitä tehtiin musiikkivideo vuonna 1996. Vaikka kappale itse ei päässyt yhtyeen Greatest Hits -albumille, sen musiikkivideo oli kokoelma-albumin DVD-versiossa.
Red Hot Chili Peppers soitti kappaleen ensimmäistä kertaa vuoden 1994 Woodstock-festivaaleilla, jolloin yhtye soitti myös ensi kertaa kappaleen "Warped".
Kappaleen lopussa Flean bassosoolon säestämänä laulaa lapsikuoro, jossa on Flean tyttären, Claran lisäksi hänen päiväkotikavereitaan.
Musiikkivideo

Singlestä tehtiin musiikkivideo vuonna 1996, samana vuonna kun se oli julkaistukin. Videossa yhtye esittää kappaleen lentokentäksi lavastetussa studiossa, "lentoemäntien" ympäröimänä. Kappaleen lopussa Flean tytär ja tämän luokkakaverit esiintyvät lentokoneiksi pukeutuneina. Videon ohjasi Gavin Bowden, joka ohjasi myös kappaleen "Warped" musiikkivideon.
Julkaisu

Single menestyi myös hyvin listoilla, kuten kaksi edellistäkin. Aeroplane saavutti yhden paikan listan kärjessä, ollen ensimmäinen RPM (magazine)-listalla, Kanadassa. Toinen kymmenen kärkeen sijoittuminen oli Alternative Songs -listalla, jossa single oli kahdeksas.
Julkaisu > Listasijoitukset

| Lista | Korkein sijoitus | Listaviikot |
| --- | --- | --- |
| Alternative Songs | 8 | 17 |
| Hot Mainstream Rock Tracks | 12 |  ? |
| Britannian singlelista  | 11 | 3 |
| Kanadan singlelista (RPM)  | 1 | 13 |
| Australian singlelista | 35 | 10 |
| Canadian Hot 100 | 48 | 9 |
| Uuden-Seelannin singlelista | 26 | 8 |
Singlen kappaleet

CD Single 1
"Aeroplane"
"Backwoods (live)"
"Transcending (live)"
"Me and My Friends (live)"
CD Single 2
"Aeroplane"
"Suck My Kiss (live)"
"Suffragette City (live)"
Aleksander Kaszkiewicz

Aleksander Kaszkiewicz (s. 23. syyskuuta 1949 Eišiškės) on puolalainen, Valko-Venäjällä toimiva roomalaiskatolinen piispa. Hänet vihittiin papiksi 30. toukokuuta 1976 ja nimitettiin Hrodnan hiippakunnan johtoon 13. huhtikuuta 1991. Piispaksi vihkiminen seurasi 23. toukokuuta. Pääkonsekraattorina toimi Tadeusz Kondrusiewicz, jota avustivat Edward Kisiel ja Juozas Preikšas.
Espanjan siirtomaiden kolonisaatio

Espanjan siirtomaiden kolonisaatio oli Espanjan siirtomaiden asuttamista emämaan asukkailla. Espanjalla oli siirtomaita etenkin Amerikassa, mutta vähäisempiä myös Afrikassa, Aasiassa ja Oseaniassa.
Espanjan Amerikan-siirtomaiden asutus alkoi Kristoffer Kolumbuksen saavuttua Amerikkaan 1492. Espanjalla oli alkuun pientä asutusta Karibialla, josta se levisi neljänsadan vuoden kuluessa kattamaan Väli-Amerikan, suuren osan Etelä-Amerikkaa sekä laajoihin osiin Pohjois-Amerikkaa. Espanjalaisten asutus alkoi nopeasti levitä Uuteen Maailmaan Kolumbuksen matkojen jälkeen. Niinpä kuningas Ferdinand näki vuonna 1513 oikeaksi säätää lakeja uudisasutusta varten. Intioiden Recopilaciónin neljännen kirjan kahdestoista luku alkaa Ferdinandin säätämällä lainkohdalla, jossa hän rohkaisee Uuden Maailman asuttajia. Amerikan kolonisaatio päättyi pääosin 1800-luvulla sarjaan itsenäisyysliikkeitä.
AlphaTauri AT03

| AlphaTauri AT03 |
| --- | --- |

Talli:   AlphaTauri
Suunnittelija(t):  Jody Egginton
Kuljettajat:  10.  Pierre Gasly 22.  Yuki Tsunoda
Teknisiä tietoja
Renkaat:  P Pirelli
Moottori:  Red Bull RBPTH001
Kilpailuhistoria
Debyytti:   Bahrainin GP 2022
Kilpailuja:  22
Voittoja:  0
Paalupaikkoja:  0
Nopeimpia kierroksia:  0
Palkintosijoja:  0
MM-pisteitä:  35
Valmistajien maailmanmestaruuksia:  0
Kuljettajien maailmanmestaruuksia:  0
Viimeinen kilpailu:  Abu Dhabin GP 2022
AlphaTauri AT03 oli Formula 1 -talli AlphaTaurin käyttämä auto kaudella 2022. Autolla kilpailivat Pierre Gasly ja Yuki Tsunoda. Auto julkistettiin internetissä 14. helmikuuta 2022.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2022 | AlphaTauri | Honda | P |  | BHR | SAU | AUS | EMI | MIA | ESP | MON | AZE | CAN | GBR | AUT | FRA | HUN | BEL | NED | ITA | SIN | JPN | USA | MEX | SÃP | ABU | 35 | 9. |
| 2022 | AlphaTauri | Honda | P |  Pierre Gasly | Kesk. | 8 | 9 | 12 | Kesk. | 13 | 11 | 5 | 14 | Kesk. | 15 | 12 | 12 | 9 | 11 | 8 | 10 | 18 | 14 | 11 | 14 | 14 | 35 | 9. |
| 2022 | AlphaTauri | Honda | P |  Yuki Tsunoda | 8 | DNS | 15 | 7 | 12 | 10 | 17 | 13 | Kesk. | 14 | 16 | Kesk. | 19 | 13 | Kesk. | 14 | Kesk. | 13 | 10 | Kesk. | 17 | 11 | 35 | 9. |
| 2022 | AlphaTauri | Honda | P |  Liam Lawson |  |  |  |  |  |  |  |  |  |  |  |  |  | TD |  |  |  |  |  | TD |  |  | 35 | 9. |
Aiheesta muualla

Kuvia tai muita tiedostoja aiheesta AlphaTauri AT03 Wikimedia Commonsissa
Aitaorapihlaja

| Aitaorapihlaja |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Rosales
Heimo::  Ruusukasvit Rosaceae
Suku::  Orapihlajat Crataegus
Laji::  grayana
Kaksiosainen nimi
 Crataegus grayana  Eggl. 
Synonyymit
 Crataegus flabellata var. grayana (Eggl.) E.J.Palmer 
Katso myös
   Aitaorapihlaja Wikispeciesissä   Aitaorapihlaja Commonsissa 
Infobox OKNimi-testi OK: 
Aitaorapihlaja (Crataegus grayana) on yleisimpiä Suomessa viljelyssä olevia orapihlajia. Muualla Euroopassa se ei puolestaan ole juuri ollenkaan käytössä. Lajin alkuperä ja luontaiset kasvualueet ovat Kanadan Ontariossa, josta Pietari Kalm toi sen siemeniä Suomeen 1700-luvulla. Nimen laji sai kuitenkin vasta vuonna 1908.
Aitaorapihlajaa käytetään Suomessa pääasiassa vain leikatuissa pensasaidoissa. Se selviää aina Lapissa asti. Yleensä pensaisiin ei tule sienitauteja eikä tuhohyönteisiä; satunnaisesti saattaa tosin esiintyä orapihlajakemppejä (Cacopsylla peregrina).
Lajia ei ole helppo erottaa toisista orapihlajista. Esimerkiksi kanadanorapihlajaan eroa ulkonäössä on oikeastaan vain kukan heteiden määrä. Tosin leikatuissa pensasaidoissa aitaorapihlajaan ei useinkaan tule kukkia eikä marjoja.
Aiheesta muualla

Luontoportti: Aitaorapihlaja (Crataegus grayana)
Suomen Lajitietokeskus: Aitaorapihlaja – Crataegus flabellata var. grayana
Puutarha.net: Aitaorapihlaja (Crataegus grayana)[vanhentunut linkki]
Aleksander Klumberg

| Aleksander Klumberg |
| --- | --- |

Henkilötiedot
Syntynyt: 17. huhtikuuta 1899 Tallinna
Kuollut: 10. helmikuuta 1958 Tallinna
Kansalaisuus:   Viro
Uran tiedot
Pituus:  1,74 m
Laji:  Yleisurheilu
| Mitalit> Maa:   Viro.Miesten yleisurheilu. Olympialaiset  | Mitalit> Maa:   Viro.Miesten yleisurheilu. Olympialaiset  | Mitalit> Maa:   Viro.Miesten yleisurheilu. Olympialaiset  | Maa:   Viro> Miesten yleisurheilu. |
| --- | --- | --- | --- |
|  Pronssia | Pariisi 1924 | kymmenottelu |  |
Aleksander Klumberg (17. huhtikuuta 1899 Tallinna – 10. helmikuuta 1958 Tallinna) oli virolainen yleisurheilija, joka kilpaili kymmenottelussa, viisiottelussa ja keihäänheitossa.
Hän saavutti Pariisin kesäolympialaisissa vuonna 1924 pronssia kymmenottelusta. Neljä vuotta aiemmin Antwerpenissa hän sijoittui keihäänheitossa viidenneksi ja viisiottelussa kahdeksanneksi.
Evol Intent

| Evol Intent> Tiedot |
| --- | --- |
Toiminnassa:  2000–
Tyylilaji:  drum and bass, hardstep, neurofunk, hip hop, IDM
Kotipaikka:  Atlanta, Georgia, Yhdysvallat
Jäsenet:  Mike Diasio (Gigantor) Ashley Jones (The Enemy) Nick Weiller (Knick)
Levy-yhtiö:  Barcode, Evol Intent, Human Imprint, Lifted Music, Outbreak Records, Renegade Hardware
Aiheesta muualla
Kotisivut
Infobox OKNimi-testi OK: 
Evol Intent on yhdysvaltalainen drum and bass -yhtye, joka perustettiin vuonna 2000. Yhtye koostuu The Enemystä (Ashley Jones), Knickistä (Nick Weiller) ja Gigantorista (Mike Diasio).
Trio on julkaissut useita singlejä heidän omalla levy-yhtiöllään Evol Intent Recordings kuin myös Dieselboyn Human Imprint- ja Barcode Recordings -levy-yhtiöillä.
Evol Intent julkaisi esikoisalbuminsa Era of Diversion vuonna 2008.
Diskografia > Albumit ja EP:t

Era of Diversion (2008)
Cruise Control EP (2011)
Animal EP (2013)
Under the Radar EP (2014)
REVOLT EP (2016)
Aleksander Komarov

Aleksander Komarov (s. 18. toukokuuta 1962 Petroskoi, Karjalan autonominen sosialistinen neuvostotasavalta, Neuvostoliitto) on Inkerin suomalainen uransa lopettanut jääkiekkoilija. Hän pelasi Vaasan Sportissa I-divisioonaa kevätkaudella 1991–1992 ja tämän jälkeen kaksi kautta III-divisioonaa Munsala IK:ssa. Komarov muutti perheineen Virosta Narvasta Suomeen vuonna 1991 ensin Vaasaan ja sitten Uuteenkaarlepyyhyn, jossa asuu edelleen. Hänen poikansa on jääkiekkoilija Leo Komarov. Myös kaksi nuorempaa poikaa, Daniel ja Oskar ovat pelanneet jääkiekkoa. Oskar siirtyi kaudelle 2019−2020 pelaamaan HIFK:n B-junioreihin.